Diari Oficial de la Generalitat Valenciana


Sumari del DOGV 8558, del 29-05-2019 (2019/5186)

RESOLUCIÓ de 14 de maig de 2019, de la Conselleria d'Educació, Investigació, Cultura i Esport, per la qual es concedeix l'autorització d'obertura i funcionament als centres docents privats d'Educació Infantil de primer cicle de la Comunitat Valenciana que figuren en l'annex.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8558

Data del DOGV
:   29-05-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/5186


Data del document
:   14-05-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 14 de maig de 2019, de la Conselleria d'Educació, Investigació, Cultura i Esport, per la qual es concedeix l'autorització d'obertura i funcionament als centres docents privats d'Educació Infantil de primer cicle de la Comunitat Valenciana que figuren en l'annex. [2019/5186]  
Els expedients han sigut iniciats a instàncies dels promotors-titulars dels centres que s'assenyalen en l'annex, en sol·licitud d'autorització d'obertura i funcionament.  
La Direcció General de Centres i Personal Docent ha informat favorablement, a cadascun d'aquests centres, sobre la proposta d'instal·lacions i ús educatiu dels espais reflectits en la documentació tècnica presentada per a les autoritzacions dels centres, d'acord amb el que es disposa en la legislació vigent.  
Cada expedient ha sigut tramitat per la direcció territorial competent en matèria educativa, i inclou un informe favorable de la unitat tècnica de Construccions. Quant a la relació dels professors i professores i les titulacions respectives, disposen d'un informe de la Inspecció educativa o, tal com s'indica en l'annex, del compromís de qui és titular del centre d'aportar-les abans de l'inici de les activitats educatives corresponents.  
  
Vista la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'educació, modificada per la Llei orgànica 8/2013, de 9 de desembre, per a la millora de la qualitat educativa; el Decret 2/2009, de 9 de gener, del Consell, pel qual s'estableixen els requisits mínims que han de complir els centres que impartisquen el primer cicle de l'Educació Infantil a la Comunitat Valenciana, i el Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris.  
Vista la proposta del director general de Centres i Personal Docent, de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i per l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 d'octubre de 2016, resolc:  
  
  
Primer  
Autoritzar l'obertura i el funcionament dels centres docents privats d'Educació Infantil de primer cicle que s'especifiquen en l'annex, ateses les característiques, ensenyaments i capacitat màxima que s'hi assenyalen.  
  
Segon  
Els centres indicats en l'annex, que no han aportat la relació dels professors i les professores i les titulacions respectives, hauran de fer-ho davant de la direcció territorial corresponent, que haurà d'aprovar-la, previ informe de la Inspecció educativa abans de l'inici de les activitats corresponents.  
  
Tercer  
Aquesta autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Quart  
Aquesta resolució tindrà efectes des de la data en què es dicta; no obstant això, els seus efectes acadèmics s'entenen referits a partir de l'inici del pròxim curs escolar, 2019-2020.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquest acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte, en el termini d'un mes a comptar des de l'endemà de notificar-se.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de notificar-se.  
Per als interessats que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
València, 14 de maig de 2019.- El conseller d'Educació, Investigació, Cultura i Esport, p. d. (R 26.10.2016), el secretari autonòmic d'Educació i Investigació: Miguel Soler Gracia.  
  
  
ANNEX  
  
Núm. exp.: 2018/331.  
Codi: 03082977.  
Denominació genèrica del centre: centre privat d'Educació Infantil de primer cicle.  
Denominació específica del centre: Ángeles Custodios.  
Titularitat: Fundación Jaime Cremades.  
Domicili: plaça del Convent, número 5.  
Localitat: Xixona.  
Província: Alacant.  
Ensenyaments i capacitat màxima que s'autoritzen:  
Tres unitats d'Educació Infantil, primer cicle, distribuïdes així:  
- Una unitat per a escolars de zero a un any, amb huit places escolars.  
- Una unitat per a escolars d'un a dos anys, amb tretze places escolars.  
- Una unitat per a escolars de dos a tres anys, amb vint places escolars.  
Presenta el compromís d'aportar a la Inspecció educativa de la direcció territorial corresponent la relació dels professors i professores amb les titulacions respectives, abans de l'inici del curs escolar.  
  
  
Núm. exp.: 2014/160.  
Codi: 64613825.  
Denominació genèrica del centre: centre privat d'Educació Infantil de primer cicle.  
Denominació específica del centre: Colorín Colorado.  
Titularitat: Juan Canto, SL.  
Domicili: carrer del Doctor Bergez, número 37-39.  
Localitat: Alacant.  
Província: Alacant.  
Ensenyaments i capacitat màxima que s'autoritzen:  
Tres unitats d'Educació Infantil, primer cicle, distribuïdes així:  
- Una unitat per a escolars de zero a dos anys, amb huit places escolars.  
- Una unitat per a escolars d'un a dos anys, amb tretze places escolars.  
- Una unitat per a escolars de dos a tres anys, amb vint places escolars.  
  
  
Núm. exp.: 2019/028.  
Codi: 55213588.  
Denominació genèrica del centre: centre privat d'Educació Infantil de primer cicle.  
Denominació específica del centre: Espai Natural.  
Titularitat: Alicia Jordá Vidal.  
Domicili: carrer de Fra Pedro Ponce de León, número 7.  
Localitat: València.  
Província: València.  
Ensenyaments i capacitat màxima que s'autoritzen:  
Tres unitats d'Educació Infantil, primer cicle, distribuïdes així:  
- Una unitat per a escolars de zero a dos anys, amb huit places escolars.  
- Una unitat per a escolars d'un a tres anys, amb quinze places escolars.  
- Una unitat per a escolars de dos a tres anys, amb setze places escolars.  
Presenta el compromís d'aportar a la Inspecció educativa de la direcció territorial corresponent la relació dels professors i professores amb les titulacions respectives, abans de l'inici del curs escolar.  
  
  
Núm. exp.: 2019/397.  
Codi: 37981391.  
Denominació genèrica del centre: centre privat d'Educació Infantil de primer cicle.  
Denominació específica del centre: La Pequeteca.  
Titularitat: Verónica Torres Marí.  
Domicili: plaça de Sant Felip Neri, número 5.  
Localitat: València.  
Província: València.  
Ensenyaments i capacitat màxima que s'autoritzen:  
Set unitats d'Educació Infantil, primer cicle, distribuïdes així:  
- Dues unitats per a escolars de zero a dos anys, amb huit places escolars cadascuna.  
- Dues unitats per a escolars d'un a dos anys, amb tretze places escolars cadascuna.  
- Tres unitats per a escolars de dos a tres anys, amb vint places escolars cadascuna.  
Presenta el compromís d'aportar a la Inspecció educativa de la direcció territorial corresponent la relació dels professors i professores amb les titulacions respectives, abans de l'inici del curs escolar.